《赋得别梦依依到谢家八首 其四》
明代·王彦泓

内家来看晓妆成，坐次推排让客卿。记到竹林曾识面，为翻花样久知名。

语音略别东西宅，梳掠无分内外城。敢道向郎恩分浅，同群女伴尚关情。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。